**P A T V I R T I N T A**

Panevėžio vyskupijos

katechetikos centro vadovo

2023- 12 - 01  Įsakymu Nr.

**PRAKARTĖLIŲ IŠ ANTRINIŲ ŽALIAVŲ KONKURSO**

**3-4 IR 5-6 KLASIŲ MOKINIAMS**

**N U O S T A T A I**

**I. BENDROJI DALIS**

1. 3-4 ir 5-6 klasių mokinių prakartėlių iš antrinių žaliavų konkursą (toliau - konkursas) organizuoja Panevėžio vyskupijos katechetikos centras (toliau – PVKC).
2. Konkurso nuostatai reglamentuoja konkurso temą, tikslus, dalyvius, konkurso organizavimo tvarką, reikalavimus prakartėlėms, jų pateikimą ir vertinimą.

**II. TIKSLAS IR UŽDAVINIAI**

1. Konkurso tikslas – minint prakartėlės 800 metų jubiliejų skatinti moksleivius prisiminti pagrindinius Kalėdų prakartėlės elementus, jų svarbą bei naudoti antrines žaliavas, pakeičiant jų pirminę funkciją ir gaunant netikėtus kūrybinius sprendimus, sukuriant dekoratyvias prakartėles.
2. Konkurso uždaviniai:

4.1. skatinti moksleivius susipažinti su prakartėlės atsiradimo istorija bei jos prasme;

4.2. prisiminti krikščioniškų šv. Kalėdų prasmę;

4.3. lavinti mokinių kūrybinius gebėjimus.

**III. DALYVIAI**

1. Viktorinoje kviečiami dalyvauti 3-4 ir 5-6 klasių mokiniai.

**IV. VIKTORINOS ORGANIZAVIMAS**

1. Konkursas vyks dviejose kategorijose: 3-4 ir 5-6 klasėse.
2. Prakartėlių konkursą dalyviai organizuojasi mokyklose ir išrenka po 3 geriausius darbus kiekvienoje kategorijoje (3-4 ir 5-6 klasėse). Geriausių darbų kokybiškas nuotraukas atsiunčia mokytojas el.paštu: [paneveziovkc@gmail.com](mailto:paneveziovkc@gmail.com) iki 2023 m. gruodžio 14 d. Pačių darbų siųsti nereikia.
3. Gruodžio 14-18 d. visų dalyvių darbų nuotraukos bus eksponuojamos PVKC facebook paskyroje. Bus surengtas balsavimas ir žiūrovai galės išrinkti labiausiai patikusį darbą.
4. Pagal numatytus vertinimo kriterijus bus atrinkti geriausi darbai – po 3 kiekvienoje kategorijoje, autoriai bus apdovanoti saldžiais prizais bei padėkos raštais. Nugalėtojai ir jų darbai bus skelbiami PVKC internetiniame svetainėje [www.pvkcentras.lt](http://www.pvkcentras.lt) bei PVKC facebook paskyroje.

**V. REIKALAVIMAI DARBAMS**

1. Prakartėlės turi būti pagamintos iš antrinių žaliavų, kurių turi būti ne mažiau  70% viso darbo *(plastikiniai maišeliai, gėrimų ir kt. pakuotės, saldainių popierėliai, buteliukai, kamšteliai, tualetinio popieriaus ritinėliai, pakavimo priemonės, kartonas, popierius,  tekstilės atraižos ir kt.).*  Medžiagos iš gamtos, pvz. akmenys, medis, žemė, lapai ir t.t. nėra laikomos antrinėmis žaliavoms.
2. Prakartėlė turi būti erdvinė (3D formatu); išmatavimai ne mažiau nei A4, ne daugiau nei A3 dydžio.
3. Privalomi prakartėlės elementai: Marija, Juozapas, Kūdikėlis. Kiti personažai pasirinktinai savo nuožiūra.
4. Darbo autorius gali būti atskiras mokinys arba mokinių grupė.

**VI. VERTINIMO KRITERIJAI**

1. Vertinimo komisija (toliau – Komisija) atrinks po 3 geriausius darbus kiekvienoje kategorijoje, kurių autoriai bus apdovanoti prizais. Atskiru prizu bus apdovanoti PVKC Facebook paskyroje žiūrovų išrinkti 3 labiausiai patikę darbai.
2. Vertinant darbus bus vadovaujamasi šiais kriterijais:

15.1 temos ir reikalavimų (10 - 13 punktų) išpildymas;

15.2. darbo originalumas, kūrybiškumas;

15.3. meniškumas, estetiškumas.

**VII. BAIGIAMOJI DALIS**

1. Vertinimo komisijos sprendimai neginčijami.
2. Konkurso nugalėtojai bus skelbiami PVKC interneto tinklapyje [www.pvkcentras.lt](http://www.pvkcentras.lt) bei PVKC facebook paskyroje nuo gruodžio 20 d.
3. Organizatoriai pasilieka teisę konkursinius darbus eksponuoti ar skelbti viešoje erdvėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkurso koordinatorė: Jurgita Mulokaitė de Moraes, [paneveziovkc@gmail.com](mailto:paneveziovkc@gmail.com), tel.: 869620935